De quin tema parla aquest text?
Un motor asíncron és un motor elèctric alimentat amb corrent altern. El motor asíncron o motor d'inducció es fonamenta en els corrents induïts en el rotor a partir del camp magnètic giratori de l'estator. Per això s'anomena màquina d'inducció. Com que per poder induir un corrent al rotor cal que aquest estigui sotmès a una variació del flux magnètic generat per l'estator a la freqüència d'alimentació, o de sincronisme, el rotor es desmagnetitza quan arriba a la de sincronisme, ja que no veu variació de flux magnètic, i és per això que girarà a una velocitat diferent a la del camp estatòric i per tant gira de manera asincrònica.

El motor asíncron és el tipus de motor elèctric més habitual i en concret el motor asíncron trifàsic és el tipus de motor en general més utilitzat a la indústria, sobretot pel seu cost inferior, a igual potència, comparat amb els altres. Un altre avantatge és la seva simplicitat, que a més del baix preu fa que sigui fàcil de mantenir. El motor monofàsic, en canvi, té un rendiment inferior, per la qual cosa se sol emprar per a electrodomèstics i aparells domèstics de poca potència.No es pot variar la velocitat ni, per tant, la potència, d'un motor asíncron de manera gradual. La velocitat de funcionament depèn de la freqüència d'alimentació i del nombre de pols.
El text tracta sobre ciència i tecnologia.